கோல்டன் குளோப் விழாவைத் தொடர்ந்து BAFTA-விலும் கறுப்பு நிற ஆடைகள்தான் டிரஸ் கோட். `TimesUp' பிரசாரத்துக்கு ஆதரவு அளிக்கும்விதமாகப் பிரபலங்கள் அனைவரும் கறுப்பு நிறத்தில் ஆடை உடுத்தியிருந்தனர். ஆனால், `டச்சஸ் ஆஃப் கேம்பிரிட்ஜ்' duchess of cambridge எனப் போற்றப்படும் கேட் மிடில்டன், ஆலிவ் நிற ஆடையில் தோன்றியது பலரை அதிர்ச்சியில் ஆழ்த்தியது. சாதாரண மனிதர்கள் முதல் பிரபலங்கள் வரை உலகின் பல இடங்களில் இந்தப் பிரசாரத்தை மேற்கொண்டிருக்கும்போது, ராஜவம்சத்தில் இருக்கும் ஒருவர் ஆதரவு அளிக்காததைக் கண்ட பொதுமக்கள், பல கேள்விகளையும் எதிர்ப்புகளையும் முன்வைத்தனர்.